Murha paratiisissa

Murha paratiisissa () on brittiläis-ranskalainen televisiosarja. Sarjassa rikoskomisario Richard Poole (Ben Miller) lähetetään tutkimaan kollegansa murhaa eksoottiselle Saint-Marien saarelle Karibialle. Sarjan pääroolia näyttelevät Ben Miller (Kaudet 1–3), Kris Marshall (kaudet 3–6), Ardal O'Hanlon (kaudet 6–9), Ralf Little (kaudet 9–13) ja Don Gilet (kaudet 14–).

Isossa-Britanniassa sarjaa esittää televisiokanava BBC One, Ranskassa France 2 ja Suomessa Yle TV1. Britanniassa ja Ranskassa sarjan esittäminen alkoi vuonna 2011 ja Suomessa sarja sai ensiesityksensä 19. lokakuuta 2015, kun Yle TV1 esitti sarjan neljä ensimmäistä tuotantokautta. Viidennen kauden esittäminen aloitettiin 2. toukokuuta 2016. Sarja kuvattiin Guadeloupessa.

Sarjasta on tehty kaksi spin-offia: Paratiisin jälkeen ja Paratiisin paluumuuttaja.

 Juoni 
Brittiläinen poliisi on murhattu Saint-Marien saarella, Karibialla. Lontoolainen rikoskomisario Richard Poole (Ben Miller) komennetaan tutkimaan tapausta ja lopulta hänet siirretään pysyvästi töihin Saint-Marien saarelle.

Paikka on monen mielestä paratiisi, mutta Poole on toista mieltä. Hän ei lisäksi pidä uudesta työparistaan rikosylikonstaapeli Camille Bordeysta (Sara Martins), joka on hänen täydellinen vastakohtansa ja jolla ei ole Poolen kanssa mitään yhteistä.

Kolmannen kauden avausjaksossa komisario Poole löytyy murhattuna. Hänen tilalleen tulee brittiläinen komisario Goodman.

 Näyttelijät 
 Pääosissa 
+Ei mukanaMukanaVieraileva hahmoToistuva hahmo
+HahmoNäyttelijäTitteliKausi1234567891011121314Richard PooleBen MillerrikoskomisarioHumphrey GoodmanKris MarshallrikoskomisarioJack MooneyArdal O'HanlonrikoskomisarioNeville ParkerRalf LittlerikoskomisarioMervin WilsonDon GiletrikoskomisarioSelwyn PattersonDon WarringtonpoliisipäällikköCatherine BordeyÉlizabeth Bourgineravintoloitsija,pormestari (kaudet 6–)Fidel BestGary Carrkonstaapeli (myöhemmin ylikonstaapeli)Camille BordeySara MartinsrikosylikonstaapeliDwayne MyersDanny John-JuleskonstaapeliFlorence CasselJoséphine Jobertylikonstaapeli (myöhemmin rikosylikonstaapeli)Jean Pierre "JP" HooperTobi Bakarekonstaapeli (myöhemmin ylikonstaapeli)Madeleine DumasAude LegasteloisrikosylikonstaapeliRuby PattersonShyko AmoskonstaapeliMarlon PryceTahj Mileskonstaapeliharjoittelija (myöhemmin konstaapeli)Naomi ThomasShantol Jacksonylikonstaapeli (myöhemmin rikosylikonstaapeli)Darlene CurtisGinny HolderTyöskentelee poliisin kanssa ilman virkapukua  (myöhemmin konstaapeliharjoittelija)Sebastian RoseShaquille Ali-Yebuahkonstaapeli

 Jouluspesiaalit 
+HahmoNäyttelijäTitteliJouluspesiaaliJSJS2JS3JS4Neville ParkerRalf LittlerikoskomisarioMervin WilsonDon GiletrikoskomisarioSelwyn PattersonDon WarringtonpoliisipäällikköCatherine BordeyÉlizabeth Bourgineravintoloitsija,pormestari (kaudet 6–)Dwayne MyersDanny John-JuleskonstaapeliFlorence CasselJoséphine Jobertylikonstaapeli (myöhemmin rikosylikonstaapeli)Marlon PryceTahj Mileskonstaapeliharjoittelija (myöhemmin konstaapeli)Naomi ThomasShantol Jacksonylikonstaapeli (myöhemmin rikosylikonstaapeli)Darlene CurtisGinny HolderTyöskentelee poliisin kanssa ilman virkapukua  (myöhemmin konstaapeliharjoittelija)

 Toistuvien hahmojen näyttelijät 

Sivuhahmojen esiintyvyys jaksoissa on esitetty muodossa K.J, jossa K tarkoittaa kautta ja J jaksoa.

 Hahmot 

 Rikoskomisario Richard Poole (Ben Miller) oli niukka, huumorintajuton, tiukka ja kuumaa vihaava englantilaispoliisi. Hänet lähetetään tutkimaan brittiläisen poliisin murhaa Saint-Marien saarelle ja lopulta omaksi harmikseen hänet siirretään pysyvästi saaren poliisiaseman päälliköksi. Kolmannen kauden avausjaksossa Poole murhataan raa'asti. Myöhemmin hänet nähdään Camillen ajatuksissa ja takaumassa.

 Rikoskomisario Humphrey Goodman (Kris Marshall) on puhelias, kömpelö mutta älykäs englantilaispoliisi. Hän saapuu sarjaan Poolen kuoltua. Goodmanin vaimo jätti hänet miehen lähdettyä Karibialle. Goodman on olemukseltaan epäsiisti, hajamielinen ja kömpelö. Lisäksi hän usein kirjoittaa muistiinpanonsa nenäliinaan tai muuhun vastaavaan, koska hänen mukaansa hän toimii paremmin muistiinpanot levällään kuin siististi vihkossa. Vaihdettuaan paikkoja rikoskomisario Jack Mooneyn kanssa ollakseen tytöystävänsä kanssa, hänen tarinansa ei pääty siihen, vaan jatkuu sarjan spin-offissa Paratiisin jälkeen.

 Rikoskomisario Jack Mooney (Ardal O'Hanlon) on englantilaispoliisi. Hänellä on tytär Siobhan. Hänen vaimonsa Kaithleen on kuollut kauan sitten sairauteen. Hän tulee sarjaan tarjottuaan Humpreylle paikkojen vaihtoa, kun tämä halusi jäädä tyttöystävänsä kanssa Englantiin. Jack vierailee sarjan toisessa spin-offissa Paratiisin paluumuuttaja, jossa hän on sarjan päähenkilön, rikoskomisario Mackenzie Clarken, Lontoon pomo.

 Rikoskomisario Neville Parker (Ralf Little) on englantilaispoliisi, joka on herkkä Saint-Marien ilmastolle ja muihin olosuhteisiin. Tuli sarjaan Jack Mooneyn palattua englantiin. Hän ei pitänyt paratiisista ja olisi voinut lähteä sieltä jutun ratkaistuaan, mutta palasi, koska pelkäsi katuvansa, kun vanhana istuisi keinutuolissa. Poliisipäällikkö Selwyn Patterson ei pidä hänestä, koska muun muassa Neville luuli häntä taksikuskiksi. Selwyn olikin juhlatuulella Nevillen lähdettyä, ja selvästi pettynyt tämän palattua. Kuitenkin ajan kuluessa hän alkaa pitämään Nevillestä. 13. kauden lopulla Neville lähtee Florencen kanssa saarelta.

 Rikoskomisario Mervin Wilson  (Don Gilet) on englantilaispoliisi Lontoosta. Hän on töykeä eikä oikein perusta rupattelusta, vaan keskittyisi vain töihin. Hän pitää Saint Marieta vanhanaikaisena eikä voi siksi sietää sitä. Mervinillä ei ole muuta perhettä kuin hänet lapsena lastenkotiin jättänyt äiti, jota hän tuli tapaamaan ensimmäistä kertaa. Valitettavasti äiti onkin muutama kuukausi sitten kuollut, mutta löydettyään viitteitä siitä, että hänet murhattiin, Mervin tekee kolmen kuukauden työsopimuksen Saint Marien poliisiin, jotta voisi tutkia sitä.

 Spin-offit 
29. kesäkuuta 2022 julkistettiin spin-off nimeltä Paratiisin jälkeen, jonka esittäminen on Isossa-Britanniassa tarkoitus aloittaa 24. helmikuuta 2023. Sarjassa Kris Marshall palaa Humphrey Goodmaniksi ja Sally Bretton Humphreyn tyttöystäväksi Martha Lloydiksi, jotka nauttivat elämästään Britanniassa. Spin-offin tilasivat BBC One ja BritBox International. Sarjan kuvaukset alkoivat elokuussa 2022.

Vuoden 2024 lopussa julkaistiin toinen spin-off, Paratiisin paluumuuttaja, joka sijoittuu Australiaan. Sarjassa on uudet hahmot, mutta komisario Jack Mooney vierailee siinä.

 Huomautukset 

 Lähteet 

 Aiheesta muualla 

 Ohjelman kotisivu
 Yle – Murha Paratiisissa

Luokka:Murha paratiisissa